cyanic-selkie/wikianc huggingface dataset:
Nick Cave
The Bad Seeds
Cave og Lane skilte lag på midten av 1980-tallet, og han innledet et forhold til Elisabeth Recker. Mens Cave var i Berlin, utga han fire album med Bad Seeds: The Firstborn Is Dead; Kicking Against the Pricks; Your Funeral, My Trial og Tender Prey.
Finland i Eurovision Song Contest
Finland debuterte i Eurovision Song Contest i 1961 i Cannes i Frankrike. Finland har deltatt 56 ganger og har vunnet konkurransen én gang, i 2006 med Lordi og «Hard Rock Hallelujah». Landets nest beste plassering er Käärijäs andreplass fra 2023 med «Cha cha cha», som også vant telefonavstemningen.
Nick Cave
The Bad Seeds
Cave tok så en pause for å rehabiliteres fra en 20 år lang periode med misbruk av heroin og alkohol. I løpet av denne tiden traff han den britiske modellen Susie Bick, som er hans nåværende partner. De ble gift sommeren 1999 og har tvillingene Arthur og Earl. Kort tid etter kom Cave tilbake med No More Shall We Part sammen med The Bad Seeds i 2001.
Finland i Eurovision Song Contest
Varierende suksess
Marion Rungs sjetteplass fra 1973 var Finlands beste plassering i hele 33 år, inntil Lordi vant i 2006. I 2023 fikk landet sin nest beste plassering, da Käärijä ble nummer to med «Cha cha cha». Sjetteplassene fra 1973 og 2021 er landets tredje beste resultat.
Språk
Som tospråklig land kunne Finland synge på både finsk og svensk da språkregelen gjaldt (1966–1972 og 1977–1998). I denne perioden sang Finland kun på svensk én gang, i 1990. Det hjalp imidlertid ikke på resultatet: Finland kom på sisteplass – delt med Norge. Siden har Finland sunget ytterligere én gang på svensk, i 2012 da landet ikke kvalifiserte seg til finalen. Etter at språkregelen ble opphevet for godt i 1999, har Finland sunget på engelsk elleve ganger, finsk fire ganger og svensk én gang.
Stemmehistorikk
Tabellene under omfatter finske poeng gitt og mottatt i finaler. Poeng i semifinaler er ikke inkludert i tallene. Poengene er delt i fire tabeller for å vise utviklingen i stemmemønsteret. Den første tabellen omfatter alle poeng siden Finlands debut i 1961 og frem til i dag. Tabell nummer to omfatter alle år siden 1975, da poengsystemet med 1–8, 10 og 12 poeng ble innført. Tabell nummer tre omfatter alle år siden 1998, da Finland tok i bruk telefonavstemning for første gang. Siste tabell omfatter alle finaler fra 2016, da dagens ordning med jury- og telefonavstemning ble innført.
Nico Norman
Norman begynte å studere realfag ved UiO like før andre verdenskrig. Under krigen var han aktivt med på motstandsarbeid mot den tyske okkupasjonen. I 1947 fikk han cand.real.-graden, før han så ble stipendiat. I 1956 tok Norman dr. philos-graden, med avhandlingen «On the cylindrically symmetrical distribution method in X-ray analysis».
Israels angrep på Beirut internasjonale lufthavn i 1968
Aksjonen
Det israelske angrepet skal ha kommet raskt og ubemerket. De israelske kommandosoldatene ankom ved 21.30-tiden (lokal tid) i fire helikoptre av typen Super Frelon, som landet på avsidesliggende steder på flyplassen. Helikoptrene hadde fløyet i meget lav høyde over Middelhavet for unngå å bli oppdaget av radar. På grunn av den vanlige støyen fra flymotorer, la ingen merke til landingene. De israelske kommandosoldatene hoppet ut og anbragte brannbomber og eksplosiver i fly etter fly langs hele flystripen. Eksplosjonene rystet administrasjonsbygningen og flyhangarene. I løpet av noen få minutter var hele flyplassen omspent av flammer og sort røyk. Et helt nytt Boeing 707-fly, tilhørende Middle East Airlines, sto klar ved enden av rullebanene klar til å ta av da angrepet kom. Passasjerene ble beordret til å forlate flyet før bombene eksploderte.
Quisling
Medlemmer av slekten
Slekten er særlig knyttet til Fyresdal i Telemark. Slektsmedlemmene har ofte vært prester, offiserer, leger og gårdbrukere. Blant disse er:
Leo Freisinger
Leonhard «Leo» Freisinger (født 7. februar 1916 i Illinois, død 29. august 1985) var en amerikansk skøyteløper som deltok i de olympiske leker 1936 i Garmisch-Partenkirchen.
Christine Errath
Errath ble verdensmester i kunstløp 1974 i single for damer.
Kommunalt foretak
Foretaket har et styre og en daglig leder. Mens kommunelovens vanlige system er at den øverste myndighet ligger i kommunestyret, med mindre den blir eksplisitt delegert nedover i organisasjonen, gjelder det motsatte for kommunale foretak. Det vil si at myndigheten i utgangspunktet er delegert til foretakets styre, med mindre den er trukket tilbake av kommunestyret.
William Powell
Barndom
Powell ble født 29. juli 1892 i Pittsburgh i Pennsylvania, som sønn av Nettie Brady og regnskapsføreren Horatio Warren Powell. I 1907 flyttet familien til Kansas City i Missouri, der Powell studerte ved Central High School. Hans far ønsket at han skulle bli advokat. Powell studerte juss noen få uker på University of Kansas i 1911, men sluttet og flyttet deretter til New York for å studere ved American Academy of Dramatic Arts i stedet.
Priser og nominasjoner
Powell fikk en stjerne på Hollywood Walk of Fame 1636 Vine Street 8. februar 1960.
Om den kristne frihet
Skriftet Om et kristenmenneskes frihet, som kom i november 1520, utvikler de to læresetningene at et kristenmenneske ved troen er en fri herre over alle ting og ikke undergitt noen, men samtidig ved kjærligheten en tjener som er alle og enhver undergitt. Ved troen forenes menneskets sjel med Kristus, likesom en brud forenes med sin brudgom. Derved blir de felles om alt. Slik mottar den troende Kristi rettferdighet og blir derved en fri herre over alle ting: Med sitt legeme lever mennesket her på jorden blant andre mennesker, og dets tro må derfor ytre seg i tjenende kjærlighet mot nesten. Det er ikke gode gjerninger som gjør noen til et godt menneske – det er det gode menneske som gjør gode gjerninger. Personen må først være from og god for at gjerningene skal bli gode, likesom Kristus sier at treet må være godt for at fruktene kan være gode.
Ljudmila Pakhomova
Pakhomova ble verdensmester i kunstløp fem ganger, 1970–1976, alle i isdans sammen med Aleksander Grosjkov.
Tynwald-dagen
Tynwald Hill
Etter at kongesangen er sunget dirigerer første deemster og rullenes klerk (First Deemster and Clerk of the Rolls), på instruksjon av viseguvernøren kronfogden fra Glenfaba til «gjerde inn retten», som utfører oppgaven ved å erklære at «Jeg gjerder inn denne Tynwaldretten i navnet til vår mest nådig herskerfrue, dronningen. Jeg befaler at ingen person skal krangle, lage bråk eller gjøre noen form forstyrrelse og at alle personer skal svare til sine navn når de kalles på. Jeg befaler at disse tilhørere å bevitne at denne retten er inngjerdet. Jeg erklærer disse tilhørere til bevitne at denne retten er inngjerdet. Jeg erklærer alle disse tilhørere til å være vitne til at denne retten er nå inngjerdet.» Yn Lhaihder (leseren) gjentar det hele og med de samme ord på mansk.
Avslutning
Straks lovene er underskrevet trekker viseguvernøren og det lovgivende rådet seg og etterlater medlemmene av House of Keys for en seksjon for deres hus. Om det er et lovforslag som ikke har blitt fullført i alle dets stadier i House of Keys slår et medlem fast «At alle lovforslag og andre forretninger foran Huset som forblir uferdige ved denne dato er utsatt og blir fortsatt ved samme stadium ved første møte i Huset i det neste lovgivende år». Denne erklæringen av pro forma blir vedtatt med muntlig stemme, og House of Keys avslutter møtet. Selv om det ikke er uferdige forretninger vil House of Keys likevel møte, og ingen avstemning blir gjort og møtes heves straks.
Erteris
Erteris betegner i jordbruket sammenfiltrede erte- og bønneplanter.
Favela
Kriminalitet
Marginalisert virksomhet var siden begynnelsen en del av livet i favelaen, men organisert narkotikahandel er et relativt nytt fenomen. De siste 30 år har organisert narkokriminalitet infiltrert favelaene, ikke minst fordi favelaene er uorganiserte, eller egenorganiserte, bydeler der myndighetene til nå ikke har bidratt eller blandet seg inn i. Men for å forstå den store framveksten av organisert narkokriminalitet, må en studere det som skjedde i Rio på slutten av 1970-tallet.
Populærkultur
Popartisiten Michael Jackson spilte i 1996 inn musikkvideoen «They Don´t Care About Us» i favelaen Santa Marta i Rio, noe publikum elsket, men myndighetene i Rio mislikte sterkt. Turistsjefen i Rio, Ronaldo Cezar Coelho, uttalte at dette ville ødelegge Rios renommé. Idag er det satt opp en bronsestatue av Michael Jackson på hustaket der han danset i musikkvideoen.
Christiansø festning
Tredje festning
Etter kongebesøket ble navnet Christiansø brukt om Gamleøya/Flekkerhus/Slottsholmen. Byggearbeidene skjøt fart og i løpet av høsten var det oppført våningshus, magasiner, brygge og palisader. Anlegget rommet normalt en garnison på 39 mann.
Fra 1635 og frem til 1641 var garnisonen på mellom 40 og 49 mann.
Bygningsmasse og fortifikasjon
Hovedinngangen var fra øst, der det også ble bygget et porthus. Innenfor murene ble det oppført et hus hvor lensherren skulle bo om sommeren. Huset var av hollandsk tegl i to etasjer med en forstue i bindingsverk. Det ble også oppført en del småhus i tre, bl.a. et vakthus (Corps de Garde). Det ble bygd inngangsportal, oppholdsrom og lagerrom.
Helium
Faser og egenskaper
Under det såkalte lambdapunktet ved 2.1768 K er flytende helium i helium I-tilstand over til helium II-tilstand. I denne tilstanden er helium superflytende og har flere merkelige egenskaper på grunn av kvantemekaniske forhold. Det har en termisk ledningsevne over alle andre stoff, f.eks flere hundre ganger kobber. Det kan derfor ikke koke, isteden fordamper He II-tilstand direkte til gass. Den har tilsynelatende null viskositet i tynne kapillærrør, og vil derfor kunne lekke gjennom selv meget små åpninger. Det dannes en overflatefilm på ca. 30 nm tykkelse som vil krype ut av for eksempel beholdere. Om man lot en skål flyte på helium II ville helium krype opp over kanten inn i skålen og raskt fylle den.
Kjelsås Fotball
Historie
Før sesongen 2012 tok assistenttrener Eivind Kampen over som hovedtrener for A-laget, og fikk med seg tidligere spiller Peter Sørensen som assistenttrener.
Plassering i seriesystemet
Plassering i seriesystemet :
I Am Legend
Handling
Hver dag drar han til byen for å låne noen DVD-er og på veien til butikken ser han en utstillingsdukke som vanligvis er ved huset hans. Han kommer nærmere, og det viser seg å være ei felle. Han slår om seg og blir hengende opp ned. Han våkner ved solnedgang, tar opp en kniv og kommer seg løs, men lander på kniven. Da ser han Alpha male som er lederen for en gruppe darkseekers med to infiserte darkseekershunder. Alpha male slipper dem løs. Hundene angriper Samantha som blir bitt. Robert tar opp pistolen, dreper hundene og tar Samantha med til laboratoriet. Der gir han henne kuren. Den virker ikke, og Samantha blir til en zombihund, som Robert må drepe.
Etter at Samantha er død, drar han til byen og vil begå selvmord. Han kjører over mange zombier, men til slutt blir bilen veltet og han besvimer. Han blir reddet av Anna og hennes sønn Ethan og tar dem med dit han bor. Neste dag angriper zombiene huset. De har gjemt seg bak et vindu i laboratoriet. Neville oppdager at zombien som han har testet kuren på har blitt frisk, så han kan gi blod fra den til Anna. Da kommer Alpha male og darkseeker-gruppen hans. Anna og Ethan gjemmer seg i peisen, bak en pult. Robert kaster en granat mot det som er igjen av darkseekers. Neste dag drar Anna og Ethan til en gruppe overlevende i Orlando. Der forteller hun: «Kl. 20.51 fant Robert kuren. Kl. 20.52 døde han for å beskytte den. Dette er legenden om ham.»
Skjervøy Idrettsklubb
Spill i 3.divisjon og ny gressbane 1985-1988
Samme år i 1986 sto Skjervøy Stadion (nåværende Lerøy Stadion) ferdig. Stadionet bestod tidligere av en grusbane som ble utvidet for at den skulle holde internasjonale mål som skøytebane med lysanlegg og en gressbane med løpebane rundt.
Opp og ned og opprykk til 2.divisjon i 1994
Tilbakekomsten i 1991 2.divisjon ble kortvarig. SIK endte nest sist av tolv lag, og hadde hele ti poeng opp til fornyet kontrakt.
Spill i 2.divisjon 1995-2003
Sesongen 2001 møtte SIK for første gang lag fra Østlandet til obligatoriske kamper. Eidsvold Turn, Lørenskog IF og andrelaget til Lyn var klubbene SIK møtte. SIK var dette året et utpreget hjemmelag og tapte kun en hjemmekamp. Det endte med en respektabel åttendeplass, og laget var aldri truet med å rykke ned.
Samme år ble en av de mest dramatiske kampene på Skjervøy noengang spilt. I andre runde av cupen kom Bodø/Glimt på besøk. Det ble satt publikumsrekord på Skjervøy Kunstgress med 814 tilskuere. Bengt Sæternes ga Glimt ledelsen etter et omdiskutert straffespark tidlig i første omgang. I andre omgang fikk SIK utvist to spillere, også disse høyst omdiskutert. På utrolig vis klarte likevel SIK å utligne med få minutter igjen av kampen. Men å spille med to mann mindre mot et lag fra tippeligaen kostet for mye. Når ekstraomgangene var ferdig kunne Bodø/Glimt reise hjem med 3-1.
2004 fram til idag
Halve gullaget blir så borte og året etter blir det en plassering midt på tabellen før klubben rykker ned til 4.divisjon i 2010 etter at antall avdelinger i 3.divisjon blir halvert fra tjuefire til tolv. Trener 2010–11 er Jim Thomassen.
Harry Houdini
Erik Weisz (født 24. mars 1874 i Budapest, død 31. oktober 1926 i Detroit) var en utbryterartist og tryllekunstner. Han tok kunstnernavnet Harry Houdini etter Jean Eugène Robert-Houdin. Han har fått en stjerne på Hollywood Walk of Fame. I 1920-årene avslørte han triks som ble utført av flere personer som hevdet at de var medier som kunne opprette kontakt med personer som var døde. Han arbeidet også med å avsløre triks av noen personer som hevdet at de var synske.
Utbryterkongen Houdini
I samtidige kollegers beskrivelser fremgår det at Houdini ofte tok til stygge knep i konkurransen. I boken The Complete Jarrett av Jim Steinmeyer er det et brev fra tryllekunstneren Guy Jarrett, som var gift med utbryterkunstnerinnen Minerva. Av redegjørelsene fremgår det som om Minerva var meget teknisk dyktig og hadde god sans for publisitet. Hun var blitt et trekkplaster i USA, Cuba og store deler av Europa. Det innebærer at hun gjorde det meste Houdini gjorde, men bedre. Da Houdini kom til Europa omkring 1908 sammenfalt hans turnéveier med Minervas. Jarrett skriver: -«..han forsøkte å overkjøre henne der. En av hans menn helte syre i vanntønnen under hennes forestilling, så hun ble sterkt forbrent. Heldigvis merket hun at det sved før hun hadde fått hodet under, og hoppet straks ut igjen. Hun kunne ha blitt permanent blind...»
Magikeren Houdini
Dessverre var Morritts metode utformet for et lokale med et teaters firkantede proporsjoner. Ettersom hippodromen mer lignet et bredt amfiteater, kunne knapt en tredjedel av publikum se inn i kassen og se at elefanten var forsvunnet. Resten av publikum oppfattet ikke en gang at noe uvanlig var skjedd. Houdinis tryllekarriere sporet atter av.
Helsingfors
Navnet
Byen har både det svenskspråklige Helsingfors og det finskspråklige Helsinki som offisielle navn. Helsingfors ligger i et tradisjonelt finlandssvensk område og er dermed opprinnelig svenskspråklig, men selve byen er i moderne tid dominert av finsk språk på grunn av innflytting etter at byen ble hovedstad. Navnet kommer av helsinge som er brukt i flere svenske og danske stedsnavn, og fors som er svensk for foss. Dette har sin bakgrunn i at byen de første 90 år lå ved Forsby i Helsinge sogn, og flyttet da lenger sørover til Estnäs for å lette skipsanløp. Det finskspråklige navnet Helsinki, genitiv Helsingin, kommer av det svenske Helsinge.
Historie
I 1812 bestemte tsaren at den finske hovedstaden skulle flyttes fra Åbo på sørvestkysten til Helsingfors fordi byen lå nærmere St. Petersburg. Et nytt sentrum i empire-stil ble bygd opp rundt Senaatintori/Senatstorget med praktbygg som Storkyrkan. Byen opplevde en sterk vekst, og gikk snart forbi Åbo i betydning. Den sterke innflyttingen gjorde også at finsk fra ca. 1900 ble flertallspråket i Helsingfors, selv om byen ligger i et opprinnelig svensktalende område. Oktoberrevolusjonen i Russland ble vendepunktet, og 6. desember 1917 ble Finland erklært selvstendig.
São Fidélis
Beliggenhet
Byen ligger 251 km fra delstatshovedstaden Rio de Janeiro. Den grenser til kommunene: :
SS-Totenkopf-Verbände
SS-Totenkopf-Verbände (forkortet SS-TV, «dødninghodeavdelinger») var enheter i Schutzstaffel (SS) som sto for vaktholdet i konsentrasjonsleirene. De første styrkene i Waffen-SS, Totenkopf Division, ble hentet fra Totenkopfverbände.
Enhetene bevarte sitt navn gjennom hele andre verdenskrig, men oppgavene ble etter hvert mer og mer av militær art.
Folkehøgskole
Forhistorie
Folkehøgskolene ble etablert på grunnlag av en pedagogisk filosofi utviklet av den danske pedagogen og teologen Nikolai Frederik Severin Grundtvig. Grundtvig mente at læring ikke først og fremst skulle bestå av pugging og terping av teorier som hadde lite med elevenes hverdag å gjøre. Læring skulle utvikles gjennom det levende ord i samtale mellom elev og lærer, og i forelesninger der elevenes hverdagsliv stod i fokus.
Confessio Augustana
Tilblivelse
Martin Luther var selv avskåret fra å møte under riksdagen, da han var blitt lyst fredløs etter riksdagen i Worms i 1520. Han befant seg på borgen Coburg, men hadde jevnlig kontakt med Melanchthon i tiden frem mot riksdagen. I utgangspunktet hadde ikke kretsen rundt Luther planlagt å forfatte et nytt skrift før møtet for keiseren, men benytte seg av tidligere skrifter (først og fremst de såkalte Schwabacherartiklene, men også Marburgerartiklene).
CA i dag
De langt fleste lutherske kirker i dag har Confessio Augustana (eventuelt Variata) som et av sine bekjennelsesskrifter. Det gjelder også Det Lutherske Verdensforbund, hvor over 90% av verdens lutherske kirker er medlem.
ScummVM
Spill som bare delvis støttes
Støtte for Operation Stealth og Future Wars ble lagt til ved å integrere en annen uavhengig rekonstruering av motoren som spillene bruker: cinE, inn i prosjektet.
Alpinsk dachsbracke
Bruksområde
Alpinsk dachsbracke er en effektiv, langsomt drivende jakthund med god utholdenhet, kraft, energi og jaktlyst nok til å følge selv gamle spor gjennom vanskelig terreng i høyfjellet. Den har ypperlig luktesans og kan godt brukes til en rekke andre formål som brukshund. Den anvendes blant annet til jakt på rev og villsvin, men også som apporterende hund på villgjess. Rasen har også egenskaper som familiehund.
Lynne og væremåte
Alpinsk dachsbracke er en utpreget jakthund som passer best for jegere og aktive friluftsmennesker. Den regnes vanligvis som en god barnehund, men bør neppe være et naturlig førstevalg for en typisk barnefamilie. Hunden trives i temperert klima og trenger minimalt med pelstell. Med tidlig tilvenning vil den være fornøyd med å leve og sove utendørs store deler av året.
Isak Nilssen Botnen
Personlig
Nils Eiriksson Øystese, Isaks far, ble blind på sine gamle dager. Det fortelles at Isak derfor stadig øvde seg i å arbeide med lukkede øyne, i tilfelle han også skulle bli blind på sine eldre dager, og at han etter hvert kunne arbeide med selv de finurligste detaljer på sine instrumenter i stummende mørke.
Bente Nordby
Nordby begynte karrieren i Raufoss/Vind og fortsatte i Sprint-Jeløy (senere Athene Moss) i Moss. 17 år gammel, i 1991, debuterte hun på det norske landslaget, som samme år ble europamestere. I 1995 var hun med på å vinne VM, da de slo Tyskland 2-0 i finalen.
Junkers F13
Junkers F13 var verdens første fly der hele flyet var av metall, nærmere bestemt duraluminium.
Peter Walberg
Bakgrunn
Om Peter Walbergs fødsel vet man lite, ikke minst fordi han selv hele tiden konsekvent nektet å forklare seg om sin herkomst og fortid. Han insisterte på at han var født og konfirmert i Trondhjem, men dette viste seg å være helt uetterrettelig. Han hadde et svensk pass på seg da han ble arrestert, og ble i samtiden antatt å være svensk. Han hadde flere falske navn, blant annet hadde han sittet arrestert i Bergen i 1804 under sitt alias "Johannes Jensen". Han ble under det navnet idømt fire års festningsarrest for tyveri, men rømte. På et tidspunkt hadde han vært sjømann.
Rettssak og eksekusjon
Den 13. august 1805 ble Peter Walberg halshugget og brent på Tanbergmoen på Norderhov. Skarpretter var Anton Lædel, og dette var hans andre forretning.
Danuvius
Grekere, dakere og gotere
Grekerne kjente Donau på et tidlig tidspunkt i antikken og elven gikk under navnet Hister eller Istros. I Hesiods Theogoni er Istros sønn av Okeanos og Tethys. Dakerne tilba Hister. Det samme gjorde goterne, som også dyrket Danuvius (got. Δούναβις = *Donaws) som en hevnens gud. Den gotiske feltherren Gainas lot til og med sine romerske forfølgere bli ofret i elven.
Europamesterskapet i badminton
Medaljestatistikk
Fra 1968 til 2014.
Hydrogen
Energibærer
Hydrogen kan brukes som energibærer til mange forskjellige applikasjoner, og forbindes vanligvis som drivstoff til et hydrogendrevet kjøretøy, hvor man frigjør energien lagret i hydrogengassen i en brenselcelle. Man kan også forbrenne hydrogen i en motor, men industrien har i stor grad gått bort fra den teknologien, siden brenselceller omdanner energien mye mer effektivt. Hydrogen kan brukes også som energibærer til strømsaggregater, for eksempel tilfeller hvor støy og forurensing er viktige elementer, eller hvor aggregatet ligger langt fra strømnettet og man har et høyt krav til oppetid.
Produksjon
I tillegg kan hydrogen produseres fra elektrolyse av vann. Dette er ikke konkurransedyktig prismessig i forhold til hydrogen produsert fra naturgass, men kan produseres av et lite apparat, og krever ikke et industrielt anlegg. Dette gjør at det kan være den mest økonomiske metoden på avsidesliggende steder. I Norge ble hydrogen tidligere produsert i større mengder på Vemork i Rjukan i årene 1929-1970, med vannkraft som energikilde.
Elektrolyse
En nyere elektrolysør bruker et fast stoff, en ioneledende polymer, som elektrolytt. Disse er fortsatt svært dyre og ikke lønnsomme i forhold til alkaliske elektrolysører.
Liabygda (Stranda)
Liabygda er ei bygd i Stranda kommune på Sunnmøre i Møre og Romsdal. Liabygda ligger på nordsida av Storfjorden og består av grendene Li, Overå, Ringset, Stavseng, Liabakkane og Ansok. Grunnkretsen Liabygda hadde 220 innbyggere pr. 1. januar 2017.
Carlos Augusto Duarte Burgo
Burgo trakk seg som sentralbanksjef i oktober 2014, og João António Pinto Coelho Serra overtok som sentralbanksjef i desember.
Aleksandr Grosjkov
Pakhomova ble verdensmester i kunstløp fem ganger, 1970–1976, alle i isdans sammen med Ljudmila Pakhomova.
Gabriel Lund
Lund hadde Krigsskolen og tok Forsvarets høgskole. I løpet av sin militære karriere i Norge var han blant annet sjef for Infanteribataljon nr. 2 (BN2) og Forsvarsdistrikt 12/Infanteriregiment nr. 12, samt nestkommanderende ved Brigaden i Nord-Norge. Fra oktober 1983 til desember 1984 var han sjef for Den norske FN-styrken i Libanon (NORCO). Lund var også nestkommanderende for UNIFIL i Libanon.
Kapp Verdes bank
Historie
Bankens filial i hovedstaden Praia åpnet sin virksomhet i oktober 1865, under ledelse av Clarimundo Martins, som dermed kan kalles Kapp Verdes første sentralbanksjef. Startkapitalen var beskjedne 30 «contos». Innskuddsrenten varierte mellom 3% og 5%.
I 1973 ble så Banco de Fomento Nacional etablert på Kapp Verde, som et resultat av at Ultramarino ikke ga mellomlang og lang kreditt, samt at de ikke ga kreditt til jordbruket, industrien og landeiere. Samtidig reduserte den offentlige banken Caixa de Crédito sine aktiviteter. Banco de Fomenti Nacional etablerte dermed en filial her, for å bidra til å øke den økonomiske aktiviteten her.
Rupert Mayer
Prestegjerningen
I 1912 ble han kalt til München av kardinal Franz von Bettinger for å ta seg av de mange innflytterne fra landsbygden som strømmet til byen, og ofte hadde problemer med å tilpasse seg en urban livsstil. Han oppsøkte innflytterne hjemme, talte på møter i arbeiderorganisasjoner og støttet ulike organisasjoner som jobbet for barn. Han brukte også organisasjonen «Den marianske mannskongregasjonen» (Marianischen Männerkongregation – MMC) for å nå ut til studenter. Sammen med en annen prest, grunnla han også en kvinnekongregasjon, «Søstrene av Den hellige Familie» (Schwestern der Heiligen Familie), som skulle jobbe inn mot arbeiderfamilier.
Første verdenskrig
Mayer meldte seg som frivillig da første verdenskrig brøt ut i 1914. Han ble ganske snart utnevnt til kapellan for den åttende bayerske divisjon, noe som førte ham til fronten i Frankrike, Galicia og Romania. Han jobbet hardt for soldatene, og holdt på det meste åtte gudstjenester på en søndag. Han fikk ry for mot og uselvisk oppførsel, og fikk i desember 1915 Jernkorset av første klasse, som første feltprest i første verdenskrig. 30. desember 1916 dekket han en soldat i Romania med sin egen kropp, noe som førte til at han ble alvorlig såret og mistet det venstre beinet. Dette gjorde at han ikke lenger kunne gjøre tjeneste i hæren.
Kampen mot nasjonalsosialismen
Da nasjonalsosialismen ble en viktig politisk faktor i Tyskland, brukte Mayer prekenene sine til å argumentere mot denne. Han mente det var umulig for en katolikk å være nasjonalsosialist. Nasjonalsosialistene var urolige for den store innflytelsen Mayer hadde, og ville ikke la han tale fritt. 16. mai 1937 ble han derfor ilagt forbud mot å tale offentlig i Tyskland, noe han ignorerte. 5. juni ble han derfor arrestert og fikk etterhvert en dom på seks måneders betinget fengsel. Mayers overordnede i kirken rådet han til å være taus, noe han også var fram til han ble offentlig vanæret av nasjonalsosialistene. Mayer fikk da tillatelse av kirken til å fortsette sin kamp og forkynnelse, noe han gjorde. 5. januar 1938 ble han arrestert igjen, og måtte sone dommen han hadde fått i Landsberg fengsel. I mai ble han så løslatt i et generelt amnesti, men han fikk ikke lenger preke. Han gjenopptok i stedet et arbeid med små diskusjonsgrupper i München, noe som førte til at han ble arrestert igjen, denne gangen under påskudd av et angivelig samarbeid med en rojalistisk bevegelse. I desember 1939 ble han sendt til Sachsenhausen. Her satt han sju måneder på enecelle, og ble så dårlig at nasjonalsosialistene fryktet at han skulle dø og få martyrstatus. Han ble derfor satt fri i august 1940, men ble samme måned internert i benediktinerklosteret Ettal, nær den østerrikske grensen. Han ble der resten av krigen. Kloster Ettal var også et sted Dietrich Bonhoeffer oppholdt seg en periode i krigen.
Død og ettermæle
1. november holdt han morgenmesse i korskapellet i St. Mikaelkirken i München, og mens han prekte fikk han slag. Temaet han prekte over i sin siste preken var behovet for å etterligne helgenene for å komme til himmelen. Han døde samme dag.
Tilgjengelighet
Produkter
Svært mange produkter er utformet slik at mennesker med ulike funksjonsnedsettelser har store vansker med å bruke dem, noe som for mange resulterer i at de må benytte hjelpemidler for å kunne håndtere produktet. Eksempler på slike vanskelige produkter er f.eks. minibanker, infokiosker og bilettautomater ettersom det ikke ligger til grunn noen felles krav mht utforming og kommunikasjonsmetode.
Epikur
Begynnelsen på vitenskap og etikk
Epikur lot jevnlig kvinner og slaver få adgang til skolen hans. Han var en av de første grekerne som brøt fri fra frykten for gudene og tradisjonen med gudedyrkelse som var vanlig på denne tiden, selv om han innrømmet at religiøse aktiviteter var nyttig som en måte å betrakte gudene og bruke dem som eksempler på et behagelig liv. Epikur deltok i aktivitetene til den tradisjonelle greske religionen, men lærte at man skulle unngå å ha falske meninger om gudene. Gudene var udødelige og hellige, og mennesket som strebet etter kvaliteter som var fremmed for udødelighet og hellighet, var i henhold til ham ugudelige. Ifølge hans lære straffet ikke gudene de slemme, og belønnet heller ikke de snille – også på disse punktene brøt Epikur med gjengse oppfatninger. Epikur avviste kategorisk at gudene på noen som helst måte involverte seg i menneskenes gjøren og laden. I et brev til Herodot skrev han at at gudene heller ikke hadde noe å gjøre med naturfenomener; hans argument var at de umulig kunne ha noe å gjøre med hendelser i naturen, ettersom gudene var perfekte – og naturen i sitt vesen var uperfekt. I et brev til Menoeceos skrev Epikur:"«Det er ikke mennesket som benekter gudene, som blir dyrket av de mange, som er ugudelig, men han som hefter seg til gudene i hva de mange tror om dem.»"
Lovro Radonjić
Fire år senere, under OL 1956 i Melbourne, vant han sin andre olympiske sølvmedalje i vannpolo. Finalerunden besto av seks lag, det jugoslaviske laget vant tre kamper og tapte en og spilte en uavgjort av de fem kampene. Ungarn som vant alle fem kampene fikk ti poeng og sølvvinnerne Jugoslavia sju. Radonjić spilte seks kamper i OL-turneringen.
Kybele
Kybele tok opp i seg aspekter av jordgudinnen Gaia, dennes minoiske parallell Rhea, samt korngudinnen Demeter. I antikkens Hellas, hvor hun ble assosiert med fjell, byer og bymurer, fruktbar natur og ville dyr, særlig løver, fikk Kybele en blandet mottagelse.
I Roma ble Kybele kjent som Magna Mater («Store Mor»). Den romerske staten overtok og utviklet en særskilt utgave av hennes kult, og hevdet at hennes medvirkning var en av de viktigste delene av punerkrigene.
Romerske mytografer gjenoppfant henne som en trojansk kongedatter, og således en stammor til det romerske folk gjennom Æneas. Med romersk herredømme over middelhavslandene spredte deres utgave av Kybele-kulten seg over hele Romerriket. Betydningen av og moralen til hennes kult og presteskap ble diskutert i gresk og romersk litteratur, og blir det fortsatt i moderne forskning.
Kybele og Attis
Kybeles fremste mytografiske fortellinger knyttes til hennes forhold med Attis som er beskrevet av antikke greske og romerske kilder og kulter som hennes unge make, og som en frygisk guddom. Han var guddom for fødsel-død-gjenfødsel, og var både sønnen og elskeren til modergudinnen Kybele. Han var også hennes sjefsevnukk og fører av hennes løvedrevne vogn. Hans prester var evnukker, Galli, menn som har testikler som siden barndommen ikke produserer hormoner, eller en kastrert mann eller gutt.
Tysklands Grand Prix 2011
Kvalifisering
Noter til tabellen:
Kybele
Agdistis
Blodet fra hans avrevne genitalier befruktet jorden, og fra dette stedet vokste det opp et mandeltre. En gang da Nana, datter av (den frygisk) elveguden Sangarios, samlet frukter fra dette treet, la hun en del mandler (eller i henhold til andre versjoner et granateple) i sitt fang; men hennes mandler forsvant og hun ble gravid med Attis. I en del versjoner ble Attis født direkte fra mandelen.
Republikansk tid
Det meste av moderne forskning samstemmer i at Kybeles ledsager Attis og hennes evnukkprester, galloi, må ha kommet sammen med gudinnen, sammen med minst en del av de ville, ekstatiske trekkene til hennes greske og frygiske kulter. Historiene om hennes ankomstavtale som involverte fromhet, kyskhet og romerske status, suksessen med deres religiøse strategi, og gudinnens makt i seg selv; hun synes helt og holdent romanisert fra første stund.
Festivaler og kulter
Festivalen Megalesia for Magna Mater ble påbegynt den 4. april, årsdagen for hennes ankomst til Roma. På den 10. april, årsdagen for innvielsen av hennes tempel på Palatinerhøyden, ble hennes bilde fraktet ut i prosesjon til Circus Maximus hvor det ble holdt hesteveddeløp til hennes ære. De to datoene synes å være opptatt innenfor den samme festivalen. Festivalens struktur er uklar, men den inkluderte en offentlig prosesjon, og offentlig framføring av ludi scaenici (drama og annen underholdning basert på religiøse tema), antagelig på trappene til hennes tempel. En del av skuespillene ble bestilt fra velkjente dramatikere. Festivalen omfattet hesteveddeløp med hestevogner på Circus Maximus hvor hennes statue ble fast plassert ved veddeløpsbanens skille og viste gudinnen sittende på en løverygg.
«Hellige uke» i mars
Forskere er delt i synet om hele rekken av datoer var mer eller mindre på plass under keiser Claudius, eller om festivalen vokste fram over tid. Det frygiske vesen av kulten ville ha appellert til det Julo-claudiske dynasti som et uttrykk for deres krav om å nedstamme fra Troja. Det kan være at Claudius etablerte sørgingen ved attis' død før guddommen hadde fått sin fulle betydning som en gud for gjenfødsel og gjenoppstandelse, uttrykt ved gledesropene i den senere Canna intrat og ved Hilaria. Den komplette sekvensen er antatt å ha blitt offisiell ved tiden til Antoninus Pius, romersk keiser fra 138 til 161, men blant de bevarte fasti, opptrer de kun i Kalenderen til Filocalus (354 e.Kr.), også kalt for Kronografi av 354.
Mindre kulter
Betydelige årsdager og deltagere i gudinnens 204. ankomst, inkludert hennes skip, som antagelig ville ha vært et hellig objekt, kan ha blitt markert fra begynnelsen av mindre, lokale eller private ritualer og festivaler ved Ostia, Roma og Victorias tempel. Kulter for Claudia Quinta er likeledes, særlig i keisertiden, et heroisk eksempel på romersk kvinnelighet. Roma synes å ha blitt introdusert til eviggrønne kongler (furu eller gran) som en del av Kybeles ikonografi, basert i det minste delvis på Romas trojanske myte hvor gudinnen ga Aineias sitt hellige tre for å bygge skip. De hadde antagelig sin opprinnelse i kultene til Attis som symboler på hans død og gjenfødsel, men ingen romerske litterære eller epigrafiske kilder nevner ham før Catullus, som plasserer ham helt og holdent innenfor Magna Maters mytologi som den ulykkelige leder og prototyp for hennes galloier.
Presteskap
«Attis» kan opprinnelig ha vært et navn eller tittel på Kybeles prester eller prestekonger i oldtidens Frygia. De fleste mytene om den guddommeliggjorte Attis, framstiller ham som grunnleggeren av Kybeles galli (prester, presteskap), men i Servius' redegjørelse, skrevet i romersk keisertid, kastrerte Attis en konge som ikke ville antastes av ham, og ble selv kastrert av den døende kongen. Kybeles prester fant Attis døende ved foten av en furu; de gravla ham, kastrerte seg selv til hans ære, og hyllet ham i sine ritualer for gudinnen. Denne fortellingen kan være et forsøk på å forklare karakteren, opprinnelsen og strukturen til teokratiet i Pessinos. En hellenistisk poet viser til Kybeles prester i hunkjønn, som gallai. Den romerske poeten Catullus viser til Attis i hankjønn fram til han er kastrert, og deretter i hunkjønn. Ulike romerske kilder viser til galli som et midtre eller tredje kjønn (medium genus eller tertium sexus). Prestenes frivillige kastrering i gudinnens tjeneste var antatt å gi dem profetiske evner. Pessinos, stedet for tempelet fra hvor Magna Mater ble fraktet til Roma, var et teokrati hvor de ledende galli kan ha blitt utnevnt via en form for adopsjon for å sikre en «dynastisk» etterfølgelse. Ypperstepresten var «Attis», og hans underprest var «Battakes; alle andre navn eller titler for underlagte tjenere er ukjente, annet enn det kollektive galli. Galli ved Pessinos hadde politisk innflytelse; i år 189 f.Kr. forutså eller ba de om romersk seier i Romas kommende krig mot galaterne. Året etter, kanskje pga denne vennligheten, anerkjente det romerske senatet formelt Illium som det opprinnelige hjemstedet for det romerske folkets forfedre, og begunstiget stedet med ekstra områder og skattefritak. I 103 e.Kr. reiste en Battakes til Roma og henvendte seg til senatet, enten for erstatning for ugudelighet begått i hans område, eller for å spå om nok en romersk suksess. Han ankom med «fargerike klær og hårpryd, som en krone, med kongelige assosiasjoner uvelkomne for romerne.» Likevel valgte senatet å støtte ham; og da en plebeiisk tribun som heftig motsatte seg hans rett til å henvende seg til senatet, deretter døde av feber (eller da den romerske seieren han mente å forutse, inntraff), syntes Magna Mater å ha bevist sin makt.
Jonathan Richman
Jonathan Richman (født 16. mai 1951 i Natick i Massachusetts) er en amerikansk protopunk-musiker og en av forfedrene til indie-rock. Han er kjent for sine nærmest barnlige naive tekster, og musikken som er rotfestet i 1950-talls rock and roll-strukturer, men kan bli vilt eklektisk.
Faustas perler
Filmen vant Gullbjørnen på Filmfestivalen i Berlin, som den første peruanske film.
Filmen ble også brukt som åpningsfilm for Film fra sør. Det er den første peruanske filmen som har fått kinodistribusjon i Norge. Den ble distribuert av arthaus.
Dekorasjonsmaleri
Historie
Renessansen i Europa førte til at mange rikfolk hadde behov for dekorasjoner i hjemmene. Trompe l'oeil-teknikken lå spesielt godt til rette for å tilføye «ekstra» søyler, dører og vinduer i ellers intetsigende rom. Stilleben er malerier på plate eller lerret med motiver som i seg selv var dekorative, selv om en del kunstnere la inn moralske påminnelser om død og livets forgjengelighet i bildene sine.
HTML
HTML ble opprinnelig definert i 1989 av Tim Berners-Lee og Robert Caillau. Det to utgangspunkt i SGML, som er en syntaks for tekstformatering (ISO 8879). Senere har HTML løsrevet seg fra SGML og siden 2010 er det dialekten HTML5 som har dominert i bruk på nettet. Denne vedlikeholdes av World Wide Web Consortium (W3C).
XHTML er en annen HTML-dialekt som er basert på XML.
Hestehov
I tradisjonell urtemedisin
Hestehov er en gammel medisinplante som har vært brukt mot hoste både i vesten og i Kina. Noe det vitenskapelig slektsnavnet Tussilago også vitner om. Blomster og blader har blitt røkt eller blitt brukt som urtete. Den sto i den norske farmakope på 1800-tallet. Inneholdet av kreftfremkallende stoffer kalt pyrrolizidinalkaloider har ført til at man har sluttet å bruke den mange steder. I Den ble tatt ut av salg ved Norsk Medisinaldepot i januar 1982.
Grant Hanley
Hanley var kaptein for Blackburns U18-lag da han fikk sin ligadebut under Sam Allardyce 9.mai 2010. Dette var 2009/2010-sesongens siste dag. Hanley spilte fra start borte mot Aston Villa FC og Blackburn vant kampen 1-0. 21. juli 2010 signerte han under en kontrakt for fem år..
Jahn Teigen
Etter 1987
Teigen var programleder for tv-programmene Hallo Scandinavia (1987), Midt i smørøyet (1988), Melodi Grand Prix (1991 og 1992), Stjerner i sikte (1996–2001), Småstjerner (1997) og HitAwards (1998). I tillegg har Teigen turnert både Norge og Sverige, sist i 2009 med jubileumsshowet Jahn Teigen fra Tønsberg. I showet deltok blant annet Anita Skorgan, og turneen pågikk fra sommeren 2009 til sommeren 2011 – til sammen rundt 200 forestillinger.
Høsten 2016 var Teigen emne for programserien En hyllest til Jahn Teigen på TVNorge. I programserien besøkte artistene Hilde Selvikvåg, Bettan, Alexander Rybak, Carola, Hanne Sørvaag, og Didrik Solli-Tangen ham på gården i Skåne og sang sine versjoner av Teigens låter.
Svensk Biblioteksförening
Foreningen har ca 3 500 medlemmer, både enkeltpersoner og institusjoner, og utgir tidsskriftet Biblioteksbladet. Foreningen er minoritetseier i Bibliotekstjänst, et svensk motstykke til Biblioteksentralen, noe som gir foreningen god økonomi.
Foreningens generalsekretær Niclas Lindberg er tidligere biblioteksjef i Haninge og riksdagsrepresentant for Socialdemokraterna. Styrelederen er biblioteksjef i Stockholm.
Caja Heimann
Biografi
Caja Heimann ble opprinnelig utdannet som bankassistent.
Hun debuterte hos Arne Weel som Eva i Guitrys Teater og medvirket som skuespillerinne i Riddersalen i forestillingen Dyveke i 1940 og kom deretter til Odense Teater, hvor hun ble utdannet på teatrets elevskole 1941-43. Hun var ansatt ved Odense Teater 1941-45. Caja Heimann var siden ansatt ved Aalborg Teater i 2 år og var deretter tilknyttet Apolloteatret, hvor hun bl.a. spilte i Legetøjskarrusellen, Fransk uden tårer, Arsenik og gamle kniplinger og Solstik.
Strømsoddbygda
Skrivemåten av stedsnavnet har lenge vært diskutert. Beboerne i bygda skriver Strømsoddbygda og de fleste ønsket dette som skrivemåte. Dette er nå den vedtatte offisielle skrivemåten, mens Kartverket tidligere skrev Strømsåttbygda.
Einar Almaas
Han var med på å etablere Folkeaksjonen ny rovdyrpolitikk, og satt som leder i organisasjonen i flere år. Almaas var medlem av Senterpartiet, men meldte seg inn i Fremskrittspartiet i 2004.
Shoemaker–Levy 9
Oppdagelse
Under et observasjonsprogram for å avdekke jordnære objekter, oppdaget Shoemaker og Levy kometen natt til 24. mars 1993 ved bruk av et bilde tatt med Schmidt-teleskopet ved Palomar Observatory i California. Oppdagelsen var derfor tilfeldig, men samtidig en som raskt overskygget resultatene fra det opprinnelige observasjonsprogrammet.
Nedslag
Det første nedslaget fant sted kl. 20:13 UTC den 16. juli 1994 da «fragment A» av kjernen gikk inn i Jupiters sørlige halvkule med en hastighet på rundt 60 km/s. Instrumenter på Galileo oppdaget en ildkule som nådde en topptemperatur på ca. 24,000 K, sammenlignet med den typiske temperaturen i Jupiters skytopper på ca. 130 K, før den utvidet seg og raskt ble avkjølt til ca. etter 40 s. Røykskyen etter ildkulen nådde raskt en høyde på over 3,000 km. Kort tid etter at ildkulen ble oppdaget, målte Galileo fornyet varme, sannsynligvis på grunn av oppvirvlet materialer som falt tilbake mot planeten. Jordbaserte observatører observerte ildkulen som steg over kanten av planeten like etter det første nedslaget.
Bølger
Som forutsagt skapte kollisjonen enorme bølger som feide over planeten, med hastigheter opp mot 450 m/s, og som ble observert i over to timer etter de største nedslagene. Bølgene var antatt å ferdes i et stabilt lag som fungerte som en bølgeleder, og noen forskere trodde at det stabile laget måtte ligge i de hypotetiske vannholdige skyene i troposfæren. Andre beviser antydet imidlertid at fragmentene fra kometen ikke hadde nådd laget med vann, og at bølgene i stedet ble spredt i stratosfæren.
Stortingsvalget 2009
Valgresultatet innebar at den sittende regjeringskoalisjonen (Arbeiderpartiet, Sosialistisk Venstreparti og Senterpartiet) fikk fornyet sitt parlamentariske flertallsgrunnlag. De tre regjeringspartiene samlet fikk 47,8 % av stemmene, og de tapte i alt ett mandat. Arbeiderpartiet hadde framgang, mens SV gikk tilbake og Senterpartiet holdt stillingen fra valget i 2005.
Følger på regjeringsplan
Følgende nye statsråder kom inn: Hanne Bjurstrøm, Audun Lysbakken, Sigbjørn Johnsen og Lisbeth Berg-Hansen.
Østfold
Ut av Stortinget gikk Signe Øye (A), Martin Engeset (H) og May Hansen (SV). De to første stilte ikke til valg.
Oslo
De seksten distriktsmandatene tilfalt:
Oppland
Arbeiderpartiet (Stine Renate Håheim) var nærmest til å ta sistemandatet fra Høyre.
Vestfold
Høyre (Anne Gro Olafsen) var nærmest til å ta sistemandatet fra Arbeiderpartiet.
Telemark
Det var 126 972 med stemmerett i fylket. 94 765 av disse møtte opp, det vil si 74,6 prosent. Det var 382 blanke stemmer og 39 stemmer som ble forkastet. De 94 333 godkjente stemmene fordelte seg slik:
Merknad til tabellen: KSP stilte ikke liste ved fylkestingsvalget i 2007. MDG stilte ikke ved stortingsvalget i 2005.
Rogaland
Utjevningsmandatet gikk til Hallgeir Langeland fra SV.
Hordaland
Det var 344 321 med stemmerett i fylket. 269 613 av disse møtte opp, det vil si 78,3 prosent. Det var 1 289 blanke stemmer og 362 stemmer som ble forkastet. De 268 033 godkjente stemmene fordelte seg slik:
Møre og Romsdal
Fremskrittspartiet (ved Hanekamhaug) var også nærmest til å ta sistemandatet fra Kristelig Folkeparti.
Sør-Trøndelag
De ni distriktsmandatene tilfalt:
Nordland
Det var 177 796 med stemmerett i fylket. 130 571 av disse møtte opp, det vil si 73,4 prosent. Det var 591 blanke stemmer og 194 stemmer som ble forkastet. De 129 703 godkjente stemmene fordelte seg slik:
Kidal (region)
Geografi
Kidal har ørkenklima, med dagtemperaturer så høye som 45 °C.
Historie
Regionen har vært gjennom flere opprør av tuaregene, blant disse i 1963-64 og 1990-91. Regionen Kidal ble dannet 8. august 1991.
Akershus slott og festning
Middelalderen fra 1287 til 1527
I 1287 ble Oslo angivelig angrepet av den opprørske adelsmannen Alv Erlingsson, men den gamle kongsgården kunne ikke forsvare byen effektivt. Behovet for et sterkere forsvarsanlegg ble dermed tydelig.
Renessanseslott 1527 til 1653
Under den nordiske syvårskrigen ble borgen igjen beleiret, denne gang i 1567 av svenske styrker, men lensherren Christen Munk hadde brent ned byen slik at de svenske troppene ble stående uten forsyninger og muligheter til å befeste seg, og måtte trekke seg tilbake.
Middelalderborg
Preget av middelalderborg er i dag stort sett borte, men store deler av det indre festningsområdet stammer fra denne tiden og er stein- og teglkonstruksjoner som foruten en del forbindelsesmurer inkluderer:
Chiles herrelandslag i fotball
Annet
Chile har vært i finale i Copa América seks ganger, og de har vunnet to av de.
Green Days diskografi
Singler
Noter
Via Campesina
Historie
La Via Campesina ble til under et møte mellom ledere for bondeorganisasjoner i Managua, Nicaragua i 1992. I 1993 holdt organisasjonen sin første konferanse i Mons i Belgia. Via Campesinas andre konferanse ble holdt i Tlaxcala, Mexico i 1996, og samla delegater fra 69 organisasjoner i 37 land.
Rudolf Höß
Mellomkrigstiden
Etter første verdenskrigs slutt gikk han inn i det høyreradikale Freikorps Roßbach og var aktiv i Øvre Schlesien, Baltikum og Ruhr.
Etter andre verdenskrig
Höß hadde gjennom en bekjent som var ubåtkaptein i Flensburg, skaffet seg falskt navn og utgav seg for å være offiser i Kriegsmarine, slik at han ble dimittert som marineoffiser av britene i Schleswig-Holstein ved krigsavslutningen. Han gikk i dekning og arbeidet på en bondegård nær grensen til Danmark i Schleswig-Holstein under navnet Franz Lang. Han ble arrestert av britisk militærpoliti den 11. mars 1946 i landsbyen Gottrupel. Den tyskfødte jøden Hanns Alexander tjenestegjorde i britiske styrker som tolk i et team med oppgave å etterforske de fremste krigsforbryterne (British War Crime Investigation Group). Alexander vokste opp i Berlin og flyktet til Storbritannia i 1936. Alexander var til stede ved frigjøringen av Bergen-Belsen, og raseriet over det han opplevde der var trolig bakgrunn for den ustoppelige jakten på Höß og andre gjerningsmenn. I desember 1945 hadde Alexander sporet opp og arrestert Gustav Simon. Alexander fikk i forbindelse med avhør av mannskap fra Auschwitz kjennskap til Höß. På egen hånd og ofte i strid med ordre fra sine sjefer begynte han en nådeløs leting etter Höß. Alexander reiste rundt i Nord-Tyskland på jakt etter Höß.
Den allierte okkupasjonsmakten hadde fått kjennskap til at mange nazister og personell fra konsentrasjonsleirene hadde reist nordover til grensen mot Danmark. Alexander reiste til Flensburg for å gjøre undersøkelser. Britiske myndigheter holdt Hedwig Höß og barna under oppsikt der de bodde i en gammel fabrikk. Han tok Hedwig Höß til forhør fordi hun trolig visste hvor mannen oppholdt seg. Alexander truet med å deportere sønnen til Sibir om hun ikke snakket. Samme dag reiste Alexander med 25 soldater til Gottrupel der de arresterte Höß som bodde i en låve. Den arresterte nektet for å være Höß inntil Alexander fikk se inne i gifteringen der «Hedwig und Rudolf» var inngravert. Ved å stikke pistolen i munnen på Höß, hindret Alexander at Höß fikk mulighet til å begå selvmord ved å bite over en eventuell cyanidkapsel. Alexander lot de andre soldatene, for en stor del av jødisk opphav, banke opp Höß med stokker før de fraktet ham til arresten. Höß ble utlevert til den amerikanske okkupasjonsmakten. Alexanders rolle i jakten på Höß ble ikke kjent før etter Alexanders død i 2006. Etter arrestasjon av Höß forlot Alexander Tyskland og reiste aldri tilbake.